ŽILINA. Obvineniu z prečinu krádeže čelí 63-ročný muž zo Žiliny. Počas minulého týždňa prišiel k objektu základnej školy v mestskej časti Bánová. Z oplotenia objektu školy odcudzil 10 kusov kovových stĺpikov, ktoré naložil na fúrik a odišiel s mini.
"Pri odvážaní posledných štyroch kusov muža zastavila a kontrolovala policajná hliadka. Policajti zistili, že náklad pochádza z krádeže a muža zadržali. Obvinenému Žilinčanovi hrozí v prípade preukázania viny trest odňatia slobody až na dva roky," dodala krajská policajná hovorkyňa Jana Balogová.